Melnsilupe

Melnsilupe (, arī Mellsilsupe, Dižupe) ir upe Ziemeļkurzemē, Talsu novadā, Rojas pagastā. Izveidojas, satekot Lorumupei un Milzgrāvim (Mīlgrāvim). Ietek Rīgas līcī dienvidos no Melnsila. Pirms ietekas līcī līdz 10 m dziļā ielejā Melnsilupe šķērso kāpu joslu. Upi šķērso autoceļš P131 (Tukums—Ķesterciems—Mērsrags—Kolka). Sateces baseina platība ir 100 km², bet gada notece 0,022 km³. Melnsilupes baseinā atrodas galvenokārt meži. Reizēm par Melnsilupi sauc arī tās sateces upi, Lorumupi. Iemesls tam tāds, ka sākotnēji Milzgrāvja, kā sateces upes, nebija. To izraka tikai 1842. gadā pēc Dundagas barona pavēles, lai nolaistu Dieviņa ezeru, un tādā veidā paplašinātu barona pļavas (tagadējās Ezerpļavas).Neatkarīgās Tukuma ziņas (Pagātnes atbalss).

 Pietekas 

 Kreisā krasta pietekas 
 Timatejupe.

 Labā krasta pietekas 
 Krustupīte.

 Atsauces 

Kategorija:Talsu novada upes